**CENU APTAUJA Nr. TNPz 2022/102**

**“Logu nomaiņa Stendes pamatskolā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Logu nomaiņa Stendes pamatskolai.**
	2. Prasības norādītas 1. pielikumā – Darba apjomu tāmē un 4. pielikumā – Tehniskajā specifikācijā.
	3. **Paredzamais līguma izpildes laiks:** no 2022 .gada 17. oktobra līdz 2022. gada 16. novembrim.
	4. **Izpildes vieta:** Brīvības iela 15, Stende, Talsu novads, LV-3257.
	5. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma.
2. **Piedāvājuma iesniegšanas vieta:**
	1. Piedāvājumus Pretendenti iesniedz, nosūtot tos uz e-pastu: iepirkumi@talsi.lv līdz **2022. gada 8. septembrim plkst. 10.00**.
	2. Kontaktpersona: Stendes pamatskolas saimniecības pārzine Laila Maļinovska, tālr. 29516967, e-pasts: stendespamatskola@talsi.lv.
	3. Iesūtot piedāvājumu pretendentiem **obligāti** jānorāda: Pieteikums Nr. TNPz 2022/102, “Logu nomaiņa Stendes pamatskolā”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Darbu apjomu tāmei un 4. pielikumam – Tehniskajai specifikācijai.
	3. Pretendents iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir veikta vismaz 8 (astoņu) logu nomaiņa. Pretendentam jāiesniedz iepriekšējās pieredzes saraksts atbilstoši 3. pielikumam – Pretendenta kvalifikācija un pieredze. Pasūtītājam ir tiesības pārliecināties par sniegto informāciju, sazinoties ar norādīto pakalpojumu saņēmēja kontaktpersonu.
	4. Piedāvājums jāiesniedz, aizpildot 2. pielikumu – Pretendenta pieteikumu un finanšu piedāvājumu.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **6. septembrī no plkst. 9:00 līdz 12:00**, iepriekš vienojoties par apsekošanas laiku ar 2.2. punktā minēto kontaktpersonu.
6. **Samaksas nosacījumi:** Apmaksa tiek veikta pēc rēķina saņemšanas 10 (desmit) darba dienu laikā.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam, Darba apjomu tāmē un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam, Darba apjomu tāmē un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam, Darba apjomu tāmē un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.